સુષિરે લોન લઈને નાના પાયે ફેકટરીની શરૂઆત કરી. જેનો ઉત્તરોત્તર વિકાસ થતો ગયો. જોકે નાની-મોટી તકલીફો, વિધ્નો આવતાં રહ્યાં ત્યારે સુષિર ક્યારેક અકળાઈ જતો. ક્યારેક ખિજાઈ જતો ત્યારે અંતરા એને ધીરજ રાખવા સમજાવતી અને એકદમ શાંત ચિત્તે વિચારીને મુશ્કેલીમાંથી માર્ગ કાઢવા કહેતી. સુષિરનું રિયા સાથે લગ્ન થયું ત્યારે અંતરા ખુશ ખુશ થઈ ઊઠી. રિયાના સ્વરૂપમાં એને મીઠડી દેરાણી, વહાલી નાની બહેન અને પ્રિય સખી ઉપરાંત અંતરાનાં બે બાળકોને પ્રિય કાકી મળ્યાં હોય એમ લાગ્યું. રિયા પણ મીઠાશથી સહુ સાથે ભળી ગઈ. પણ એક દિવસ ન રહેવાતાં તેણે સુષિરને પૂછી જ લીધું :